ऐसे में अब इस फिल्‍म से जुड़ी अपनी बात रखते हुए चित्रांगदा ने कहा कि उन्‍हें इस फिल्‍म में न्‍यूड सीन देने के लिए कहा गया था. चित्रांगदा ने कहा कि 'बाबुमोशाय बंदूकबाज' के निर्देशक कुशाण नंदी ने उनसे कहा था, 'वह अपनी साड़ी उतारें और सिर्फ पेटीकोट पहनकर अपने शरीर को एक्‍टर के शरीर पर रगड़ें.' चित्रांगदा ने ऐसा करने से मना कर दिया और निर्देशक को बताया कि वह इस तरह के सीन करने में सहज नहीं हैं. लेकिन चित्रांगदा की बात सुनने के बाद उनकी मदद करने के बजाए डायरेक्‍टर ने उनसे कहा कि कुछ भी हो जाए सीन शूट करना ही पड़ेगा. यह सुनते ही वह अपनी वैनिटी वैन में चली गईं और रोने लगीं.